সুনামগঞ্জে ঘূর্ণিঝড়ে একটি গ্রামের শতাধিক কাঁচা-আধাপাকা ঘরবাড়ি ও একটি বাজারের দোকানপাট লণ্ডভণ্ড হয়ে গেছে। সুনামগঞ্জ সদর উপজেলার বেড়াজালি গ্রাম এবং ইসলামগঞ্জ বাজারের উপর দিয়ে গতকাল সকালে বয়ে যায় ঝড়। ইসলামগঞ্জ বাজারের ব্যবসায়ীরা জানান, আকস্মিক এ ঘূর্ণিঝড়ে তাদের প্রায় ৩০ লাখ টাকার ক্ষতি হয়েছে। ঘরবাড়ি ও দোকানপাট বিধ্বস্ত হওয়ায় খোলা আকাশের নিচে বসবাস করছেন স্থানীয় বাসিন্দা-ব্যবসায়ীরা। সরকারি সহায়তা দিয়ে তাদের পুনর্বাসনের উদ্যোগ নেওয়ার দাবি জানান তারা। স্থানীয় গৌরারং ইনিয়ন পরিষদের চেয়ারম্যান ফুল মিয়া জানান, সদর উপজেলা প্রশাসনকে সঙ্গে নিয়ে ক্ষতিগ্রস্ত এলাকা পরিদর্শন করা হয়েছে। তালিকা তৈরি করে ক্ষতিগ্রস্তদের সহায়তা প্রদানের জন্য সংশ্লিষ্ট ঊর্ধ্বতন কর্তৃপক্ষকে জানানো হবে।